
ŠIAULIŲ MIESTO SAVIVALDYBĖS ADMINISTRACIJOS
ŽEMĖS VALDYMO SKYRIUS

SPRENDIMO „ DĖL SUTIKIMŲ LEISTI LAIKINAI NAUDOTIS VALSTYBINE ŽEME STATYBOS METU ŠIAULIŲ MIESTO TERITORIJOJE IŠDAVIMO TAISYKLIŲ PATVIRTINIMO“ PROJEKTO
AIŠKINAMASIS RAŠTAS

2024 m. sausio 5 d.
Šiauliai


2024 m. sausio 1 d. įsigaliojusio Lietuvos Respublikos žemės įstatymo 32 straipsnio 6 dalies 3 punkto nuostatos nustato, kad  savivaldybės meras išduoda sutikimus dėl savivaldybės patikėjimo teise valdomos valstybinės žemės naudojimo, susijusius su statytojo teisės įgyvendinimu, susisiekimo komunikacijų, inžinerinių tinklų tiesimu, veikla vandens telkiniuose ir žemės gelmių tyrimu, ir priima sprendimus dėl sandoriu nustatomų servitutų patikėjimo teise valdomuose valstybinės žemės sklypuose nustatymo. To paties įstatymo 32 straipsnio straipsnio 61 dalyje numatyta, kad meras, merą pavaduojantis vicemeras arba laikinai mero pareigas einantis savivaldybės tarybos narys turi teisę įgalioti savivaldybės administracijos direktorių atlikti veiksmus, nurodytus šio straipsnio 6 dalyje. Šiuo sprendimo projektu numatoma patvirtinti Sutikimų leisti laikinai naudotis valstybine žeme statybos metu Šiaulių miesto teritorijoje išdavimo taisykles. Taisyklės parengtos, atsižvelgiant į Lietuvos Respublikos žemės įstatymo 34 straipsnio 1 dalies nuostatą naudojant Lietuvos savivaldybių asociacijos pateiktą pavyzdį, parengtą pagal 2023 m. gruodžio 6 d. Nacionalinės žemės tarnybos prie Lietuvos Respublikos Aplinkos ministerijos direktoriaus įsakymo projektą registracijos  Nr. 23-17465.  

Lietuvos Respublikoje nuo 2010 m. liepos 1 d. galiojo teisinis reguliavimas, kuriuo remiantis Nacionalinė žemės tarnyba prie Aplinkos ministerijos yra visos valstybinės žemės, išskyrus žemės, kuri Lietuvos Respublikos žemės įstatymo ir kitų įstatymų nustatyta tvarka patikėjimo teise perduota kitiems subjektams, patikėtinė. Tačiau Lietuvos Respublikos Seimas 2022 m. birželio 30 d. priėmė Žemės įstatymo Nr. I-446 pakeitimo įstatymą Nr. XIV-1311, 2023 m. birželio 29 d. - Žemės įstatymo Nr. I-446 pakeitimo įstatymo Nr. XIV-1311 2 straipsnio pakeitimo įstatymą Nr. XIV-2115, kuriais nustatė, kad miestų ir miestelių teritorijų ribose esančius valstybinės žemės sklypus, jei jie nėra perduoti kitiems patikėtiniams bei žemės sklypais nesuformuotos valstybinės žemės plotus (toliau kartu – valstybinė žemė) patikėjimo teise valdo savivaldybės. Seimas nustatė šios nuostatos įsigaliojimo datą – 2024 m. sausio 1 d. ir principinę šios nuostatos įgyvendinimo tvarką – Žemės įstatymo 7 straipsnio 15 dalyje nustatytus kriterijus atitinkanti valstybinė žemė, esanti miestų ir miestelių teritorijų ribose, bus identifikuota kaip neperduotina savivaldybėms; likusi šiose ribose valstybinė žemė bus perduota savivaldybėms Vyriausybės nutarimu ir kiekvienai savivaldybei parengtais valstybinės žemės priėmimo–perdavimo aktais. 

Valstybinė žemė Lietuvos Respublikos Vyriausybės nutarimu savivaldybėms perduodama pagal gyvenamųjų vietovių (miestų ir miestelių) teritorijų ribas, esančias Lietuvos Respublikos adresų registre 2023 m. gruodžio 31 d. Savivaldybės, kaip valstybinės žemės patikėtiniai, vadovaujantis aukščiau minimais teisės aktais privalės organizuoti šių sutikimų išdavimą: 
. sutikimai statyti ir naudoti valstybinės reikšmės paviršiniuose vandens telkiniuose laikinuosius nesudėtinguosius statinius;
. sutikimai statyti nesudėtinguosius statinius valstybinėje žemėje, kurioje nesuformuoti žemės sklypai;
. sutikimai tiesti susisiekimo komunikacijas, inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai;
. sutikimai laikinai naudotis valstybine žeme statybos metu;
. sutikimai statyti statinius žemės sklypuose, besiribojančiuose su valstybinės žemės sklypais ar valstybine žeme, kurioje nesuformuoti žemės sklypai;
. sutikimai statyti įvairius statinius valstybinėje žemėje (pvz., hidrotechnikos statinius, kitus inžinerinius statinius ir kt.).
Teikiamos tvirtinti naujos taisyklės, įteisinančios reikalingas procedūras dėl Sutikimų leisti laikinai naudotis valstybine žeme statybos metu Šiaulių miesto teritorijoje išdavimo  savivaldybės patikėjimo teise valdomos valstybinės žemės naudojimo, susijusio su statytojo teisės įgyvendinimu, susisiekimo komunikacijų, inžinerinių tinklų tiesimu, veikla vandens telkiniuose.

Teigiamos - bus įgyvendinta valstybės politika žemės valdymo srityje ir vykdomos savivaldybės merui teisės aktais priskirtos valstybinės žemės administravimo funkcijos. 
Neigiamų pasekmių dėl priimto sprendimo projekto nenumatoma. Patvirtinus sutikimų leisti laikinai naudotis valstybine žeme statybos metu Šiaulių miesto teritorijoje išdavimo taisykles, bus įgyvendintos naujos redakcijos Lietuvos Respublikos žemės įstatymo nuostatos.

Priėmus sprendimą keičiamų ar pripažįstamų negaliojančiais teisės aktų nėra.

Šiuo metu nereikalingi, bet keičiantis teisiniam reglamentavimui, atitinkamai bus keičiami ar teikiami nauji teisės aktų projektai.
Sprendimui įgyvendinti reikalingos lėšos.
Sprendimui įgyvendinti lėšos nereikalingos.
Sprendimo projekto antikorupcinis vertinimas. Antikorupcinio vertinimo pažyma pridedama.

Numatomo teisinio poveikio vertinimas neatliekamas.
Sprendimo projektą parengė: Tiesioginis rengėjas – Šiaulių miesto savivaldybės administracijos Žemės valdymo skyriaus vyriausioji specialistė Roma Drazdauskienė, tel. 841509584, roma.drazdauskiene@siauliai.lt.

Numatomo teisinio reguliavimo poveikio vertinimas neatliktas, nes sprendimo projektu nėra numatoma reglamentuoti iki šiol nereglamentuotus santykius, ar iš esmės keisti teisinį reglamentavimą.


Vyriausioji specialistė,
laikinai einanti skyriaus vedėjo pareigas	Oksana Gruzdienė



